อันดีกา เปอร์กาซา

พลเอก อันดีกา เปอร์กาซา (; เกิดเมื่อวันที่ 21 ธันวาคม ค.ศ. 1964) เป็นนายทหารของประเทศอินโดนีเซีย รู้จักกันในฐานะที่เป็นเสนาธิการกองทัพบกอินโดนีเซียหรือกาซัด () เปอร์กาซาได้รับการแต่งตั้งโดยโจโก วีโดโด ประธานาธิบดีอินโดนีเซีย เมื่อปี ค.ศ. 2018 แทนมูลีโยโนซึ่งเกษียณในปี ค.ศ. 2018

ประวัติ 
เปอร์กาซาเกิดที่เมืองบันดุง จังหวัดชวาตะวันตก เมื่อวันที่ 21 ธันวาคม ค.ศ. 1964 สมรสกับดียะฮ์ เออร์วียานี บุตรีของหัวหน้าสำนักข่าวกรองรัฐอินโดนีเซีย ชื่อ เฮ็นโดรปรีโยโน

งานทหาร 
เปอร์กาซาจบการศึกษาที่โรงเรียนทหารอินโดนีเซีย เมื่อปี ค.ศ. 1987 และได้เข้าร่วมกับโกปัซซุซ และได้ยศเป็นผู้บังคับหมวด เป็นระยะเวลาถึง 15 ปี ในที่สุดได้เป็นพันโทและผู้บังคับกองพันหน่วย ในปี ค.ศ. 2002 ก่อนที่จะโอนไปโกดัมจายาและเป็นหัวหน้าหมวด ก่อนที่จะทำงานในหน่วยข่าวกรองยุทธศาสตร์ของกองทัพ

เปอร์กาซาได้มีส่วนร่วมในการทำงานทางการทหารในติมอร์ตะวันออก (ค.ศ. 1992), จังหวัดอาเจะฮ์ (ค.ศ. 1994) และจังหวัดปาปัว และมีส่วนเกี่ยวข้องในการจับกุมอุมัร อัลฟารูก สมาชิกของอัลกออิดะฮ์ ในเมืองโบโกร์

อ้างอิง 

บุคคลที่เกิดในปี พ.ศ. 2507
บุคคลที่ยังมีชีวิตอยู่
บุคคลจากบันดุง
ชาวอินโดนีเซีย
บุคคลจากศาสนาคริสต์ที่เปลี่ยนไปนับถือศาสนาอิสลาม
บุคคลจากมหาวิทยาลัยฮาร์วาร์ด